དེང་སང་གཞུང་གི་བོད་ཡིག་སྨྱན་བྱད་ལས་ཚགས་དྲ་ཕལ་ཆེར་ཏང་གི་མགྲིན་ཚབ་ཡིན་ཞིང་།དེར་བཀོད་རྩོམ་ཡིག་ཕལ་ཆེར་འགྱུར་ཡིག་ཡིན་པའི་གནད་དོན་ཤིན་ཏུ་ཚབས་ཆེར་མངོན་ཏེ།ཐ་ན་བོད་རང་གི་གནས་ཚུལ་ཞིག་འགོད་པ་ཚུན་ཆད་ཀྱང་ཡི་གེ་གཞན་ནས་བསྒྱུར་གྱི་ཡོད་པ་འདིས་དོན་དུ་ཕ་རོལ་པོ་ཞིག་གི་ལྟ་སྟངས་སམ་འདུ་ཤེས་ལས་ང་ཚོ་རང་ཉིད་ཀྱི་སྐྱིད་སྡུག་བརྗོད་དུ་མེད་སྟབས།ལས་འདིར་ཞུགས་པ་ལ་རབ་ཡིན་ན་གསར་རྩོམ་ཐུབ་པ་ཞིག་ཡིན་དགོས།ཡིན་ཡང་གསར་འགྱུར་གྱི་ལས་རིགས་ཆེར་མ་རྒྱས་པའི་བདག་ཅག་གིས་རེ་ཞིག་གཞན་ལ་མིག་ལྟོས་ཀྱིས་ཕྱེད་རྩོམ་ཕྱེད་སྒྲིག་ལྟ་བུ་བྱས་ཀྱང་ཆོག་པ་ཡིན།ངེད་དྲ་བའི་མིག་དཔེར་ཡང་རྒྱའི་ནང་གི་ལྷོ་ཕྱོགས་གཟའ་མཇུག་ཚགས་པརདང་།དངསོགས་ཅུང་ཚད་མར་རྩི་བའི་གསར་ལམ་ཚད་ལྡན་ཡིན་པས་བོད་ཡིག་གི་ལམ་ནས་རྩོམ་སྒྱུར་བྱེད་དུས་ཀྱང་རེ་བ་མཐོན་པོ་ཡོད་དེ།རྩོམ་གྱི་མགོ་རྔ་སྒྲིག་སྟངས་དང་ཚིག་སྦྱོར་སྡེབ་ལུགས།ཡུལ་སྐད་སྤྱོད་ཚུལ་སོགས་གང་ཐད་ནས་དང་དོད་ཆེན་པོ་དགོས་པ་སོགས་ཀྱི་བརྩི་བྱ་ཞིབ་ཕྲ་འབྲེལ་བ་གནང་རྗེས་གཅིག་གཅིག་ལབ་ཆོག